Minn L- Imżebbel . . . il- pulċinell ta' Ġeżebel . . . Skantati ngħoddu l- ħin u minn idejna bħall- ilma jqattru s- snin kesħin moħlija . Is- snin muniti sbieħ , muniti foloz . ( Skantati Ngħoddu l- Ħin - Oliver Friggieri ) L- erbgħa u nofs . . . Nobgħodhom l- ispjegazzjonijiet . Ċioè , nobgħod nagħlef lil dak li jkun bl- imgħarfa dwar dak li jfettilli nagħmel . Is- soltu nippreferi nħalli lil dak li jkun jipprova jsib tarfi waħdu milli noqgħod nfissirlu bil- punt u l- virgola dwar il- kif u l- għala . X' aktarx jien qatt m' hu se nkun għalliem tajjeb . Il- kunċett tal- buffu kożmiku jogħġobni immens , u għad li ma nemminx f' alla , spiss naqbad lili nniffsi nispekula dwar x' kien jaħseb Alla kieku kellu jisma' lill- filosofi u l- artisti jispekulaw dwar l- eżistenza tiegħu jew tagħhom . Nimmaġina li b' xi mod dan irid jgħaddih il- ħin . Iżda għal xi raġuni , li sinċerament ma nafx sew x' inhi , illum irrid nikteb dwar kif sibt ruħi fil- bloggosfera , u nispjega l- għala qtajtha li nsir parti minnha . Jista' jkun li llum qiegħed nagħmel dan għax m' għandix dwar xiex nikteb , jew għax għandi bżonn naljena moħħi b' xi ħaġa frivola , jew għax bħalissa qiegħed għax- xogħol u m' għandi xejn x' nagħmel ħlief nisma' kollega anzjan tiegħi jċanfar lill- minutieri għax m' humiex juruh il- ħdax u kwart . Bħal- lum , fix- xift tal- Ħadd fil- għaxija , kollox jidher u jinstema' iżjed monotonu mis- soltu u qajla ssib xi ħaġa x' tagħmel . Jekk isir xi omiċidju fuq l- għatba ta' l- istamperija , niddubita nindunawx . . . Il- ħamsa u għoxrin . . . Xi ftit ġimgħat ilu għamilt eżami biex forsi ma tafx kif inħalli " lil din l- art qaħba " u mmur naħdem bħala traduttur il- Lussemburgu . Is- sena li għaddiet kont diġà ksibt ċertifikat ta' mertu fit- traduzzjoni mill- kumpanija Lexicom Translation Services , iżda minħabba intervent tassew kurjuż mill- Gvern , dan iċ- ċerifikat illum sar jiswa ferm inqas mill- karta li hu stampat fuqha . Rigward dan id- deprezzament tas- sħarijiet , x' aktarx Immanuel Mifsud jaf xi ħaġa iżjed minni , għax kien wieħed mill- għalliema impjegati mal- kumpanija li kienet tħarriġna . Madanakollu , f' dak l- eżami kont ħassejtni mort tajjeb ħafna , tant li wara mort xrobt xarba nbid ma' ħabib tiegħi u dħalt id- dar tard u mandra . X' tagħmel ? ! Tajjeb jew ħażin , il- gosti rikreattivi tiegħi minn dejjem kellhom xeħta kemmxejn Bakkika . Kulħadd b' xi hobby , min bil- kelb u min bid- doggie . . u min bil- pussy . . . Is- sitta u għaxra . . . Dak in- nhar meta dħalt lura d- dar sibt ruħi npaċpaċ fuq l- MSN ma' sieħbi , li bħali żmien ilu missitu x- xorti mbierka li jitħarreġ taħt l- awspiċju omnixxenti tal- Kokka f' tal- Qroqq ( a ) . Ladarba dak iż- żmien jien u Arċibald konna kumpanni intimi fl- Akkademja tal- Komunikazzjoni tal- beatu Salvu Chircop , minn żmien għal żmien bqajna naġġornaw ruħna dwar ( i ) l- ( miż ) avventuri tagħna fid- dinja tax- xogħol . Dawn it- taħditiet kienu saru iżjed spissi mindu l- ambizzjonijiet u l- prospetti professjonali tagħna sseddqu qatigħ bil- miġja ferm mistennija fostna tar- Rebbiegħa l- Ġdida . L- aħħar avventura tiegħi kienet proprju l- eżami li semmejt ftit qabel , u għaldaqstant , dak in- nhar ma nqastx li nagħtih titrifa fuq fuq dwarha . Kien hawn li tarrafli li l- Lussemburgu hemm xi bloggejja Maltin jaħdmu ta' tradutturi . Din dlonk qabbditni l- kurżità nesplora l- bloggs ta' dawn l- immigranti żleali . Iżda qabel xejn , l- ewwel blogg li rajt kien proprju ta' sieħbi Arċibald , li naħseb li hu wieħed mill- iżjed bloggs satiriċi li għandna jitbissmu fil- bloggosfera Maltija . Ma ninsa qatt il- bloggata tiegħu dwar il- , biex inkun semmejt waħda , li hi miktuba bi stil li jikkumplimenta tajjeb ferm mas- sens t' umoriżmu li dejjem nafu mogħni bih . Lil Arċibald ili nafu mindu kelli sittax -il sena . L- ewwel darba li ltqajna kien f' kunvent tas- sorijiet f' Tas- Sliema , waqt weekend meeting tal- Chrisco ( Christian Community ! ) f' Novembru ta' l- 1996 , fi żmien meta jien kont għadni ferħan se ntir bir- rebħa elettorali tal- partit taċ- ċittadin . Iżda b' xorti ħażina f' dak il- weekend ftit li xejn kellna ċans nitkellmu , għax jiena u tnejn minn sħabu ssakkarna ġo kamra għalina u b' rasu kien idur kieku xi ħadd azzarda jtellifna . F' jumejn konna kkunsmajna madwar sittin bott birra u biżibilju Camels u Marlboros ħomor bla filtru . Dak il- ħin , f' xi kamra fis- sular t' isfel miżgħuda bi xbiehat koroh ta' l- Eċċe Homo , in- nagħaġ il- fidili ntasbu jaqsmu l- esperjenzi intimi tagħhom dwar il- preżenza ma taqta' xejn tal- Mulej f' ħajjithom . Intant , fis- sular ta' fuq , aħna konna mitlufin nisimgħu l- , id- u l- n . Dak in- nhar ħsibna li xejn ma jista' għalina . Dak in- nhar urejna lil kulħadd kemm aħna r- Rockers konna ala - bieb - żobbna . Dak in- nhar ħsibna li tassew konna kbirna . Imma dik storja oħra … Is- sebgħa neqsin kwart . . . Din il- biċċa xogħol ta' l- ibloggar kienet xi ħaġa li , għal bosta raġunijiet , minn dejjem kont noħlom biha . L- idea li tkun parti minn netwerk vast ta' individwi minn kull rokna ta' " l- misħut globu " minn dejjem saħħritni . Mhux biss minħabba li l- blogg hu mezz ta' espressjoni u komunikazzjoni tassew ħieles u sa ċertu punt , anke bla fruntieri , iżda wkoll għax kapaċi jgħaqqad flimkien bosta mħuħ f' proċess kontinwu tassew intriganti ta' qsim ta' esperjenzi u ideat . L- ewwel esperjenza tiegħi f' din id- dinja kien permezz tal- live journal . Xi sena u nofs ilu kont nikteb f' sit live journal bil- psewdonimu ta' Dog Man Star , li slittu minn isem ta' tal- grupp altnernattiv Ingliż Suede . Iżda ma kontx domt wisq ma tlift il- ħeġġa u l- entużjażmu , x' aktarx għax dehrli li l- maġġoranza tal- komunità Maltija residenti f' dan is- sit kienet magħmula minn tipi li m' ilux tahom it- titlu ta' l- . Issa jekk dawn it- talin " fil- fond ta' qalbhom " humiex tassew " miżerabbli ħafna " ma nafx . Kull ma naf hu li lili , bħal ħafna ħwejjeġ oħrajn li qiegħed niltaqa' magħhom dan l- aħħar " nel quarto di cammin di nostra vita " , saru jaħbtu jqabbduni n- nawżja . . . Is- sebgħa u nofs . . . Meta Arċibald irreferieni għal dawn il- bloggs erħejtilha nistħarreġ sewwa sew x' ħobż jieklu dawn il- bloggejja . Qabel xejn , ħadt interess fil- bloggosfera għax b' xi mod xtaqt nistabilixxi kuntatt ma' dawk li kienu żgiċċaw minn taħt il- friex imdennes tal- " qaħba gżira " biex marru jitbaħardu fil- briedel lussużi Lussemburgiżi . Il- perċimes fost dawn huma , li għadu ma fehmnix eżatt x' xebħ jara bejni u d- dulliegħa ( l- aħmar forsi ? ) , u , li hu avikot elokwenti li Miss Melita dan l- aħħar xlietu b' arroganza u b' riħa ta' ġobon minn dak l- Għawdxi . Lil ta' l- ewwel ma ltqajt miegħu qatt , iżda naf sewwa lil , li meta konna novizzi fl- iskola tan- nuna f' Tal- Qroqq ( a ) konna nqattgħu sigħat twal nitħaddtu dwar is- Soċjaliżmu Radikali , is- sħubija ta' Malta fl- Unjoni Ewropea u l- assurdità ( skond hu ) tar- , li jien dak iż- żmien tant kont għadni infatwat warajh . L- aħħar darba li rajtu kien xi sena nofs ilu f' xi triq mkissra ġo Paceville . Niftakar li dak in- nhar kien telliffli date ma' tfajla bomba Finlandiża , għax bqajt nitħaddet miegħu dwar … il- falliment evidenti tas- Soċjaliżmu Ewropew ta' żminijietna . L- għada , meta rġajt rajtha , għażilt li magħha nkun sieħeb mill- iżjed veritier , u għedtilha l- verità u xejn inqas mill- verità dwar l- għala ħallejtha " stranded like an idiot in the midst of teenage Arab perverts " għal xi tliet kwarti sħaħ . Il- bqija immaġinawh intom , għax il- Malti tiegħi mhux tajjeb biżżejjed biex jitraduċi sewwa ċerti espressjonijiet poetiċi li tlissnu minn qiegħ qalbha f' dawk il- mumenti sbieħ ta' seħer u ġenn l- imħabba . . . . It- tmienja u kwart . . . Lil Jacques niftakru jimmilita fl- SDM u l- KSU ma' l- ulied Maltin ta' de Gasperi u Jacques Monet . Dak iż- żmien huwa kien President maribond tal- Kunsill Studenti Universitarji , fil- waqt li jien kont sovversiv imqarqaċ fil- kukkanja tal- konfoffi Soċjalisti , fost qlafat Marxisti , Mintoffjani nostalġiċi u partitarji Santjani . Tiskanta kemm dak iż- żmien il- kappa kienet tiġbor taħtha sfumaturi differenti ta' lwien ħomor . Illum wisq nibża' li taħtha għadha tiġbor biss minn dawk ta' l- aħħar , li huma wkoll , dan l- aħħar saru jqabbduni xi ftit tan- nawżja . Meta sirt naf lil Jacques jiena kont ħriġt għall- elezzjonijiet tal- KSU f' isem il- moviment studentesk xellugi u pretenzjuż IDĠ - Impenn Demokratiku Ġdid . F' temp ta' jumejn kont ħarbixt abbozz ( li baqa' abbozz ) ta' manifest elettorali flimkien ma' Aaron Farrugia , li llum għadu jissielet biex jsib postu fl- għola qċaċet ta' minn dak li kont tant inħobb insibu bħala l- Partit tal- Ħaddiema . Lill- klikka infami ta' Jacques konna akkużajniha li hi anti - demokratika , għax tappoġġa sistema elettorali bażwija li tiggarantixxi li tal- lemin jibqgħu dejjem fit- tmun tad- destin ta' l- istudent . Niftakar li kont ukoll bagħat ittra lill- istudenti universitarji kollha . Fiha kont erġajt sostnejt l- istess akkuża : " . . . Għalhekk fuq il- kampus kull ma jmur qiegħda tinħass il- ħtieġa li fix- xena politiko - studenteska jkun hemm Impenn Demokratiku Ġdid . . . " Forsi dak in- nhar ma konniex morna żmerċ sa barra , għax id- diskrepanza bejn il- voti miksubin mill- SDM u l- IDG ma kinitx xi waħda daqstant notevoli . Qatt ma kienet li xi grupp ikkontesta lill- SDM u ġabar madwar 40 % tal- voti kollha mitfugħin . Kienet xi ħaġa li lanqas aħna ma konna qegħdin nobsru . Għaldaqstant għalina din kienet rebħa relattiva . Wara li għadda kollox u l- poplu Malti ħareġ bi ħġaru fit- toroq jiċċelebra r- rebħa tas- suċċessuri ta' Jacques u sħabu , aħna sħaqna fuq li sħaqna li bis- sistema tas- Single Transferable Vote l- għaqda / grupp / ma nafx kien itella' ta' l- anqas tlett kandidati fl- eżekuttiv tal- KSU . Xi ħadd kien ħareġ ukoll bl- idea oriġinali ħafna li dak lil dak l- eżekuttiv nittimbrawh bħala " illeġittimu " , iżda dak in- nhar jien kont għaqli biżżejjed li ma nħallix din l- istqarrija tasal għand l- istampa , ma jmurx xi ħadd ifettillu jikkopjana . Sena wara għamilna kampanja simili , iżda ferm iżjed qawwija , fost l- imħuħ teneri u innoċenti ta' l- istudenti tal- Junior College . Dik id- darba kien irnexxielna ntellgħu sparati lill- kandidati tagħna kollha . Fil- għodu konna qegħdin ilkoll niċċelebraw l- White Arrow u naqbżu mad- diska . . . Children ta' Robert Miles , fil- għaxija konna l- aħbar prinċipali fil- bullettin ta' l- aħbarijiet ta' One News . Fi stqarrija għall- istampa jiena kont ktibt li din ma kinitx biss rebħa għax- xellug studentesk , iżda wkoll trijonf deċiżiv għad- demokrazija . Imbagħad sena wara xi żewġ komaradi ġiegħelu lill- eżekuttiv uxxenti tal- KSJC jbabas bi żball , jew għal bżonn ( immarka skond il- ġudizzju / preferenza tiegħek ) , l- istatut biex naċċertaw rwieħna li fl- elezzjoni li kienet riesqa niksbu l- istess riżultat . U dak in- nhar kien hemm xi erbgħa wiċċhom tost akkużawna li aħna ma konniex tassew demokratiċi . Intant , it- toroq tiegħi u ta' sieħbi Jacques infirdu . Dr Zammit illum qiegħed ipappiha l- Lussemburgu , fil- waqt li jien għadni hawn nisma' lill- kollega tiegħi jilmenta li għad fadal xi sagħtejn oħra . . . Id- disgħa u ħamsa . . . Il- bloggs tat- tradutturi Maltin insibhom utli ħafna , għax jekk xejn , jagħtuni ħjiel dwar kif inhi l- ħajja fl- alta soċjetà f' art id- Dukat . X' aktarx li din kienet l- iżjed ħaġa li għall- ewwel żammitni interessat fil- bloggosfera . Imbagħad skoprejt bloggs interessanti oħrajn ta' individwi partikolari ħafna , uħud minnhom ukoll persuni distinti , li bħal Jacques iġibuli ħafna memorji . L- iżjed wieħed li nsegwi fost dawn hu dak ta' , li permezz ta' bloggtu , wara seba' snin eżilju , issa stabbilejt miegħu mill- ġdid xi forma ta' kuntatt frekwenti . Minkejja li dan il- kuntatt huwa biss virtwali , it- tgedwid tiegħu jibbastani tajjeb ħafna biex nitfakkar mill- ġdid f' dawk l- għomeliji dwar il- poeta Malti favorit tiegħi . kien wieħed mill- iżjed persuni influwenti f' ħajti . Għaldaqstant kuntent ħafna li sibt mezz bħal dan biex inwassallu dan il- messaġġ . Immanuel , kont int li xegħelt fija in- namra għal- letteratura u anke għall- filosofija , l- iżjed għax minkejja li l- għomeliji tiegħek suppost kienu jittrattaw is- suġġett ta' l- ewwel , dawn spiss kienu jkunu iżjed lezzjonijiet ta' din ta' l- aħħar . Dan huwa fatt xi ftit sorprendenti , l- iżjed meta tqis li int miegħi wasalt fejn l- għalliema tal- filosofija li kelli forsi ma rnexxilhomx jaslu : li tqanqalli l- ħsieb u l- kurżità " li nistħarreġ l- iżjed ħwejjeġ mistura fil- bniedem " . Kont int ukoll li introduċejtni għall- ideat tal- Post - Moderniżmu , għar- Relattiviżmu ( li sal- lum għadni ma naċċettahx fit- totalità sħiħa tiegħu ) , it- teatru ta' l- assurd ta' Beckett , il- psikoloġija ta' Freud , l- Eżistenzjaliżmu Franċiż , il- Kubiżmu ta' Picasso u l- mużika ta' Beethoven u Chopin , fost oħrajn . Kont int ukoll , flimkien ma' u għalliem ieħor li llum m' għadux magħna , li bqajt tħeġġiġni nesperimenta bil- kitba . Kieku ma kienx dan kollu , forsi jiena llum m' iniex dak li jiena llum … L- għaxra neqsin għaxra . . . ( … Intant , waqt li qiegħed noqtol il- ħin nikteb dil- bloggata , li donnha ma trid tispiċċa qatt , daħlitli aħbar bil- fax mid- Dar Ċentrali tal- Piedi Piatti di Malta . L- aħbar tarrfitli li xi ħadd li kien fl- istess klassi miegħi fil- Year 4 , u wara wkoll fl- istess skola fis- Sekondarja , il- lejl li għadda nqabad mill- Pulizija f' Paceville fil- pusses ta' 325 pillola ecstasy u anke tal- kokaina u l- eroina . Il- fax tgħid ukoll li dal- għodu hu u sieħbu tressqu l- Qorti b' urġenza u li bħalissa qegħdin jinżammu arrestati fil- Faċilità Riformatorja ta' Kordin . Inzerta li dan l- aħħar lil dan it- tali ġieli lmaħtu xi drabi fil- kumpanija wisq sabiħa ta' l- eks- tfajla tiegħi . Issa fuq min din jogħġobha tmur tintelaq suppost li m' għadhiex biċċa tiegħi , imma nistqarr li nirrita ruħi mhux ftit u ninkwieta ferm meta naraha tagħmilha ma' ċerti persuni . Imsomma , ejja ngħidu li ninfiska dejjem , tkun ma' min tkun . Jiena " tifel għajjur . Din l- aħbar ħasditni bil- kbir , kemm għax lil dan iż- żerbinott għadni niftakarni nikkustinja miegħu dwar kull ħsieb li jista' jgħaddi minn moħħ ta' tifel , u iżjed u iżjed għax qalbi donnha ħebritni li din l- ostja din id- darba redgħatu b' mod bil- wisq differenti minn kif is- soltu tiggosta tagħmel . Għaldaqstant , biex naċċerta ruħi li ma jissemmiex isimha , qrajt u erġajt qrajt din il- fax xi tlieta jew erba' darbiet . Din id- darba x- xorti għażlet li ċċartilha ħalqha , għax milli jidher fi tmiem il- ġimgħa li għadda ma kinitx fil- kumpanija xejn sabiħa ta' dan ix- xifajk . Madanakollu , dan mhux se jiskansalha l- iskomdu li fil- futur qrib tidher quddiem l- ogħla interpreti tal- liġi biex twieġeb dwar bawxata simili li daħħluha fiha dawk sħabha , li skond hi , kienu jħobbuha ferm iżjed minni . Kultant lanqas nemmen li minkejja li għadda ftit taż- żmien mhux ħażin , f' sitwazzjonijiet bħal dawn ħsiebi dlonk itir għaliha . Kull meta nisma' b' xi każ bħal dan jagħti estru biex inċemplilha ħa nara tkunx tinsab tajjeb , għax naf sewwa kemm igerfixha u jisseduċiha dat- tgerfix . Żgur iżjed minn kemm qatt irnexxieli jien . Iżda mbagħad niftakar li m' għadniex nitkellmu . U niftakar ukoll li nħobbok , daqs kemm nobgħodok , u li nħobbok , u li nobgħodok daqs kemm inħobbok … u issa l- warda s- sewda li xtrajtlek iżda qatt ma lħaqt tajtek neżżajtha mill- petali kollha . . . Għax int , issa m' għadekx toqgħodli iżjed qisek l- għaxra u għaxra . . . L- għaxra u nofs . . . Blogg ieħor li nsegwi ta' spiss huwa t- ta' Robert Micallef , li minn hawn nirringrazzjah ħafna talli x- xahar li għadda għoġbu jżejjen lil bloggti bi tliet premji Roberts . L- inizjattiva ta' Robert , li jwettaqha b' dedikazzjoni sfiqa , forsi nistgħu nsejjħulha meta - bloggar , għax il- prodott aħħari tagħha huwa blogg dwar il- bloggs . U apparti dan , ma rridux ninsew il- listi eżawrenti tiegħu dwar dak li tajjeb jew ħażin , ikun qiegħed jitħarbex ta' kull ġimgħa fil- ġurnali rikki lokali tagħna . Imbagħad hemm il- blogg ta' Twanny , li huwa poeta , lingwista u traduttur mustaċċun . Il- blogg tiegħu nqisu bħala tribut mimli mħabba lejn l- ilsien Malti f' sens wiesa' , tant li fih issib tagħrif dwar il- lingwa Maltija li ma ssibux f' sorsi oħrajn kif ġieb u laħaq . Dan l- aħħar kelli x- xorti niltaqa' miegħu xi darbtejn . Minkejja l- merti akkademiċi tal- blogg ta' , l- iżjed ħaġa li tolqotni fi Twanny hu Twanny inniffsu , li f' moħħi spiss nassoċjah man- nom " tjieba " . Twanny hu Samaritan twajjeb . . . u jiena , dak il- ħalliel makakk li fl- aħħar ta' ħajtu għamel l- akbar serqa , il- great domain robbery . Imma lili jżabbu mhux jaqbduni . . . Il- ħdax neqsin ħamsa . . . U fl- aħħar ma rridx ninsa nsemmi , il- blogg ta' l- Imżebbel … il- Pulċinell ta' Ġeżebel u x' naf jien , li frankament ormai qtajt qalbi nsiblu rkaptu . Dan daqqa jitfalna xi poeżija , daqqa xi dramm sovversiv u nejjieki li lanqas l- iżjed teatrant m' aħniex ma jazzarda jtella' , daqqa joħroġ b' xi ħamallata , daqqa jsabbat jew jgħolli mas- sema xi artist , daqqa jispekula dwar il- Bniedem il- Ġdid tas- Seklu Wieħed u Għoxrin , u sejrin . . . Bejnietna , wara li qrajt dak it- tgerfix kollu , qtajtha li jkun ta' fejda għalina li ma nikkontemplawx wisq dwaru . Biżżejjed għal- jum it- taħbit tal- ġurnata . U jekk hawn xi ħadd kurjuż dwar għala bloggtu semmih Ħġejjeġ , u fuq għala l- Imżebbel , jew inkwantu xi jrid jgħid biha din tal- Pulċinell ta' Ġeżebel , ngħidlu li fil- ħajja hawn ħafna ħwejjeġ iżjed interessanti dwar xiex iħabbel rasu , dejjem jekk ma taħkmux barra minn fuqna n- nawżja . Imma dik ukoll hi storja oħra … U fuq kollox , li tkun taf xi tfisser l- Imżebbel x' differenza se tagħmillek f' ħajtek ? U issa Ġeżebel ilha mejta u midfuna eluf ta' snin . U Pulċinelli mas- saqajn għad hawn kemm trid ! U jiena nobgħod l- ispjegazzjonijiet . . . Nobgħodhom daqs kemm bħal- lejla nkun qiegħed nistenna bil- ħerqa li jdoqqu il- ħdax u kwart . . . Mużika : Aħseb fit- Tifel - Shazam ( Illum irrid indoqq xi ħaġa bil- Malti . La semmejt lil dik il- madonni , kont se nitfa' d- diska " Xemx " ta' The Tramps , li l- bieraħ fil- Broadband Gathering daqqewha wkoll l- iXtruppaw . Iżda fittixt kemm fittixt ma stajt insibha mkien . Allura se ndoqq l- unika mp 3 bil- Malti li għandi , " Aħseb fit- Tifel " ta' Shazam . U waqt li nisimgħuha , naħsbu ftit f' dak it- tifel imqareb , li bħalissa qiegħed jitqalleb għall- ewwel darba fuq sodda nofs kedda ġo toqba mudlama f' Kordin , waqt li jgħid lilu nnifsu kemm kien ċuċ . . . għax ħallihom jaqbduh . . . ) Ħuġġieġa Oħra minn L- Imżebbel Ħin : Grazzi ħafna ta' din il- biċċa tal- mustaċċi . Li kieku ma kontx inkisser il- lingwa Maltija ma' kull ħaġa li nikteb , kont nobromhom ; - ) Interessanti ħafna l- istejjer dwar l- avventuri politiċi - studenteski fl- Università . Naf li hawn ħafna bloggejja li ħadu sehem attiv fihom , u Jacques diġà kien irrakkontali gentilment xi esperjenzi tiegħu . Niehu gost insir naf aktar għax dawn affarijiet li tlift ghalkollox minħabba li studjajt barra . Bil- ħaqq , X' naqra kelmtejn fuq il- bloggejja sieħeb : ) Inkredibbli kemm jirnexxielek tagħmel affarijiet extrakurrikulari fil- ħin tax- xogħol hux lol Tal- Chrisco niftakarha għax qas biss kont naf x' laqatni meta dħalt JC - ma kont naf lil ħadd u dħalt għas- socialising iktar minn xejn . Dawk it- tnejn li semmejt - speċjalment wieħed minnhom ( l- ieħor ma nafx ) għadu jdoqq f' grupp reliġjuż s' issa . . . . jiġifieri mhux imbilli tagħmilha tar- rocker u l- alazobbu meta jkollok sittax - dak faċli . Id- diffiċli huwa biex taċċetta f' ħajtek li dak kollu li ghallmuk tal- mużew minn mindu kellek 5 snin kien ħmerijiet - id- diffiċli huwa li propjament tagħmel xi ħaġa f' ħajtek dwaru minnflok tgħaqqad banda Christian rock filwaqt li tgħid li alazobbok . Imma nsomma . . . qlajtli ftit memorji mhux ħażin - kont kważi insejt ħafna mill- affarijiet u għal mument gieni dubju jekk grawx vera jew kienu biss ħolma ta' xi hajja oħra li għext - speċjalment partijiet sostanzjali minn dak il- weekend . Imnalla ma kienux jeżistu digital cameras dak iz- żmien għax kieku r- ritratti kienu jittormentawni għall- bqija ta' ħajti : ) E u grazzi talli semmejt il- blogg ' satiriku ' li bazikament huwa biss dak li jgħaddi minn moħħi u li ssoltu jintilef wara ftit sekondi : ) CU xbin u nawguralek għall- avventura tal- Lussemburgu : ) Ironikament , jien dak iż- żmien kont kandidat il- Miżew , għalkemm ftit ġimgħat wara bewwiġt 'il barra . Dak il- weekend għadni niftakru qisu lbieraħ . Niftakar sewwwa kull ma rajt u smajt ; kull ma għedt u kull ma qaluli ; kull ma għedt minn wara dahrahom u kull ma qalu minn wara dahri . Niftakru ferm aħjar minn dak li għamilt dal- għodu . Rigward dak li skond int , qiegħed fi grupp Christian Rock , aħjar ma tantx nikkummenta . Kull ma nista' ngħidlek hu li għadni sal- lum ma nifhimx eżatt minn xiex inhu msawwar . Kien hemm żmien meta kont infittxu ħafna , imma imbagħad inqalgħu xi " aċċidenti " li f' għajnejja biddluh totalment . Rigward l- ieħor , maa tantx jidher li mexa fuq il- passi tiegħu , għax sa ftit ilu kien għadu jdoqq il- bass fi grupp Death Metal . : ) Inkwantu r- ritratti , x' imkien għandi għandi mazz ritratti ta' dak il- weekend , u naf nies li għandhom ferm iżjed minni . : ) ) Sieħbi , dak hu żmien li ma jitħassar qatt , u nimmaġina , li anke int , bħali , kultant tixtieq li għadek imwaħħal hemm . Stramba imma kieku ma semmejtux int kont kważi eliminajtu kompletament mill- memorja dak il- weekend . Ritratti żgur li m' għandix u miniex ċert jekk irridx nara . U b' differenza tal- maġġoranza tan- nies li kienu hemm , wara li għadda dak il- weekend jien qatt ma kont niġi kuljum fil- għodu għall- quddies qabel il- lectures - l- irqad kont narah ferm iktar importanti dak iz- żmien u nista ngħid li z- żmien tani raġun . : ) Aktar nara t- tieni s- sena jien bħala nostalġika - meta kont ghaqqadt dak l- ispeċi ta' grupp rock u daqqejna fl- istudents festival . Imma dik storja differenti ( twila wkoll ) . Il- hajja kompliet imma u għada miexja bil- free . . . J ' alla ssib dak li ma sibtx hawn . Ħsiebek hemm u in boċċa al lupo . kenneth : Tmur fejn tmur fid- dinja , ibqa' ċert li se ssib l- intoppi . Iżda hawn , milli nista' nifhem , minn dawn biss issib . Saħħiet sieħbi , u żomm il- kuntatt . - Rażan , Achille Mizzi Id- drittijiet tal- materjal kollu li jidher f' dan il- blogg huma miżmumin mill- awtur . Il- fehmiet espressi f' dan il- blogg huma ta' l- awtur biss , u m' għandhom ikunu assoċjati ma' l- ebda għaqda jew istituzzjoni li l- awtur jagħmel parti minnha . Fuq kollox , dawn ma jirriflettux il- fehmiet ta' qraba , ħbieb jew kollegi .